АрМИ — 2019. «Қўшин разведкаси аълочилари» тантанали равишда кутиб олинди – Газета.uz\nАрМИ — 2019. «Қўшин разведкаси аълочилари» тантанали равишда кутиб олинди\n«АрМИ — 2019» мусобақаларининг Ҳиндистонда ўтказилган «Қўшин разведкаси аълочилари» баҳсида муваффақиятли ҳаракат қилган ўзбекистонлик ҳарбийлар кутиб олинди.\n21 август 2019, 09:58 Жамият\n19 август куни Ислом Каримов номидаги Тошкент халқаро аэропортида «АрМИ — 2019» мусобақаларининг Ҳиндистонда ўтказилган «Қўшин разведкаси аълочилари» баҳсида ишончли ҳаракат қилган ҳарбийларимизни кутиб олиш маросими бўлиб ўтди. Бу ҳақда Мудофаа вазирлиги Ахборот ва оммавий коммуникациялар департаменти хабар берди.\nТашкилотчилар ғолибларни қутларкан, уларнинг миллий армия қудратига-қудрат, обрўсига-обрў қўшганлигини такрор таъкидлаб, ғалабага бўлган имшончли ҳаракатларини фахр билан эътироф этишди.\nҚуролли Кучлар давлат музейида уюштирилган учрашувда эса ғалабанинг дунё миқёсидаги ижтимоий-сиёсий аҳамияти, Ватан равнақи йўлида миллий армиямизнинг ажралмас ўрни, эришилаётган ютуқлар хусусида атрофлича фикр-мулоҳазалар билдирилди.\nМаросимга давомий равишда пойтахтимиздаги ҳарбий қисмларнинг бирида «АрМИ — 2019» доирасида «Қўшин разведкаси аълочилари» мусобақасида иштирок этган, Ватан шаънини ҳимоя қилган мард ўғлонлар жасорати қизғин эътироф этилиб, муносиб тақдирланди.\nЭслатиб ўтамиз, ушбу мусобақада Ўзбекистон терма жамоаси иккинчи ўринни қўлга киритди (ўтган йили 3-ўрин). Россия Федерацияси учинчи бўлса, ҳиндстонликлар биринчи ўринга муносиб деб топилди.


ГФР Мудофаа вазири: Ғарб Афғонистондан чиқиши ҳақида жуда эрта эълон қилди\n17:48 / 07.12.2015\nХалқаро коалиция Афғонистондан чиқиши ҳақида барвақт маълум қилиб юборган ва бундан толибонлар фойдаланишган. Бу ҳақда Германия федератив республикаси Мудофаа вазири Урсула фон дер Ляйен Мозори-Шариф шаҳрига қилган ташрифи вақтида маълум қилган. Бу ҳақда DPA ахборот агентлигида хабар қилинган.\n"Биз халқаро коалициянинг Афғонистонни тарк этиши ҳақида шошма-шошарлик билан эълон қилиб юбордик. Шундан кейин толибонлар фаоллашишди. 2015 йилда жангарилар Афғонистон ҳукумати ва армиясини таслим қилиш учун барча ишни қилишди", дейди вазир.\nУнинг таклиф қилишича, халқаро коалиция Афғонистондаги миссиясини давом эттириши керак.\n"Халқаро коалиция маҳаллий ҳукумат билан ҳамкорликда ҳудуддаги фаолиятин давом эттириши керак", деган фон дер Ляйен.\n"Бизнинг сиёсий соҳадаги аниқ мақсадларимиз бор. Албатта Афғонистон ҳукумати билан бу борада келишувга эриша оламиз", дейди вазир.


– Яқинда «Ўзбекистонда хизмат кўрсатган соғлиқни сақлаш ходими» унвони билан мукофотландингиз. Отангиз Марат Қориев ҳам таниқли нейрохирурглардан бири бўлган. Касб танлашингизда унинг ҳиссаси катта эканини айтгансиз.\nШифокорлар оиласида, ёшлигимдан отамнинг шогирдларига даволаш усуллари бўйича берган маслаҳатларини эшитиб улғайдим, қизиқишим ошарди. Отам кўпинча вилоятларда мураккаб операциялар ўтказгани учун уйда кам бўларди. Баъзан дам олиш ёки таътил кунларида укам иккаламизни ўзи билан тез ёрдам машинасида олиб кетар эди. Бугунги кунда дунёнинг турли нуқталаридаги шогирдлари унинг ишини давом эттиришмоқда. Отамнинг вафотига 12 йил бўлди, лекин ҳамон ҳар бир ишимни унинг ўгитларига таяниб бажараман.\n– Нейрохирургия – бу жадал ривожланаётган соҳа. Технологик тараққиёт ва тиббиёт амалиётига замонавий диагностика ва терапевтик усуллар жорий этилиши нейрохирурглардан доимий равишда ўз устида ишлашни талаб қилади. У мунтазам ўқиши, касалликларни ташхислаш ва даволаш бўйича замонавий ёндашиши керак. Ҳозир вазият тубдан ўзгарган. Бугун дастурлаш асосидаги МРТ текширувлари кўп операцияларни оғриқларсиз амалга ошириш имконини беради.\n– Бу йил ҳамма учун қийин бўлди ва нейрохирургия соҳаси ҳам бундан мустасно эмас. Пандемия даврида фаолият анча чекланди. Марказдаги 150 ўриннинг атиги 25 таси ишлади, ходимларимиз таътилга чиқишга ёки тақсимлаш марказларида ишлашга мажбур бўлишди. Биргина бизнинг марказимиздаги 352 нафар ходимдан 127 нафари шундай касалхоналарда ишлашди. Беморлар учун ҳам синов бўлди бу давр. 7 нафар беморимизда коронавирус инфекцияси аниқланиб, улардан 5 нафари кейинчалик коронавирусга чалинган беморларни даволовчи касалхоналарда вафот этди. Марказ ходимларининг аксарияти бу инфекцияни юқтиришди ва хайриятки, ҳаммаси тузалиб кетишди.\nМени тўғри тушунишларини хоҳлайман, қариндошлар никоҳидан туғилган болаларда шундай касаллик аниқланса, даволаш харажатларини никоҳни ташкиллаштирган ота-оналар мажбурий равишда тўлашлари, шунингдек, ушбу никоҳни рўйхатдан ўтказган шахслар ҳам жавобгарликка тортилиши шарт.


Шомуродов “Женоа” билан шартнома имзолади ва қачон дебют қилиши аниқ бўлди\n4 октябрь, 2020, 20:59\nШомуродов тез орада италияликларга таништирилади\n“Ростов”дан “Женоа”га кўчиб ўтган Элдор Шомуродов Генуя шаҳри жамоаси учун тиббий кўрикдан ўтгани ва тўрт йиллик шартнома имзолагани ҳақида хабарлар тарқатила бошланди. Тез орада “Женоа” Шомуродовнинг трансферини расман эълон қилиши кутилмоқда.\nШунингдек, ҳамюртимизнинг Италиядаги биринчи машғулоти ва янги жамоасидаги дебюти вақти аниқ бўлди.\nИталия ва Россия оммавий ахборот воситалари тарқатаётган хабарга кўра, “Женоа” асосий таркиби 5 октябрь – душанба кунидан машғулотларга киришади. Айни пайтда ушбу жамоада коронавирус тарқалгани ва йигирмага яқин одам зарарлангани учун машғулотлар тўхтатилган.\n“Женоа” футболчиларидан Петар Брлек, Миха Зайц, Франческо Кассата, Лукас Лерагер, Федерико Маркетти, Филиппо Мелегони, Лука Пеллегрини, Маттиа Перин, Марко Пьяца, Иван Радованович, Лассе Шоне, Давид Дзаппакостада коронавирус аниқлангани боис, карантинга олиниб, шифокорлар назоратида қолмоқда.\nЭлдор Шомуродов агенти Герман Ткаченко билан Генуяга етиб боргани ва халқаро аэропорт яқинидаги меҳмонхонага жойлашгани ҳақида хабар берган эдик. Элдор тиббий кўрикдан ўтганидан кейин “Женоа” билан муносабатларини расмийлаштиргач, жамоа аъзоси сифатида илк машғулотини 5 октябрь куни ўтказиши режалаштирилган.\n“Женоа”да 9-рақамда тўп суриши кутилаётган ўзбекистонлик ҳужумчи янги жамоаси сафидаги тарихий дебют учрашувини 19 октябрь куни “Верона” жамоасига қарши ўтказадиган бўлди. А Сериянинг тўртинчи туридан ўрин олган учрашувга Верона шаҳридаги 45 минг кишилик "Стадио Марк-Антонио Бентегоди" стадиони мезбонлик қилади.\nТаъкидлаш жоизки, “Верона” Элдор Шомуродов учун курашда “Женоа” билан рақобатлашган жамоалардан бири ҳисобланади. Вероналиклар ҳамюртимиз трансфери учун 10 миллион еврони бўлиб тўлашга тайёр эди. Бироқ, “Ростов” биринчи расмий чорлов юборган ва тахминан 9 миллион евро ва кейинги трансфердан 15 фоиз улуш ваъда қилган генуяликлар таклифини қабул қилди.\nШу ўринда, Элдор Шомуродовга мазкур икки жамоадан ташқари, “Фиорентина”, “Сельта”, “Штутгарт” каби кучли бешлик чемпионатлари вакилларидан ҳам қизиқиш бўлганини айтиш мақсадга мувофиқдир.\nАслида Элдорнинг дебюти 3 октябрь куни “Торино”га қарши уй учрашувида бўлиши керак эди. “Женоа”да коронавирус тарқагани боис бу баҳс бошқа муддатга қолдирилди.\nБундан ташқари, Элдор Шомуродов 3-16 октябрь кунлари Ўзбекистон миллий терма жамоасининг навбатдаги йиғинига таклиф этилган. Футболчиларимиз 2022 йилги жаҳон чемпиони ва 2023 йилги Осиё кубоги мусобақасига чиқиш учун қўшма саралаш босқичи учрашувларига тайёргарлик кўрмоқда. Ушбу йиғин доирасида Эрон ҳамда БAA терма жамоаларига қарши халқаро ўртоқлик ўйини режалаштирилган. 8 октябрь куни терма жамоамиз Эронга қарши ўртоқлик учрашувида майдонга тушади. Ушбу баҳс “Пахтакор” стадионида соат 18:00 да бошланади. Ўзбекистон миллий терма жамоаси 12 октябрь куни Дубай шаҳрида БAA вакилларига қарши ўртоқлик ўйини ўтказади.\nТерма жамоа бош мураббийи Вадим Абрамов Элдор Шомуродов учун 5 октябрга чипта олинганини, лекин сўнгги янгиликлар туфайли ҳужумчи келиши аниқ эмаслигини билдирди. Шомуродов мамлакатимиз бош жамоасининг асосий тўпурари ҳисобланади. У 43 та учрашувда 20 та гол урган. Бироқ, айни пайтда унинг олдида турган энг асосий вазифа “Женоа”да ўз ўрнини топиш ва А Серияда маҳоратини намойиш этишдир.\nШомуродовнинг “Женоа”си коронавирус ўчоғига айланиб қолди\nЭлдор Шомуродовга факат омад тилаб коламан. Кибрга бериласа у Юлдуз булади. Ман манлик Хар ерда йигитни зурини синдиради.Уз уйинларин бн бизани хушнуд этишинга ишонамиз. Женоага мухлислик киламиз Энди. Факат олґа ортга йул йук узбегим углони юртимиз номини дунёга танит.\nБугун Яна Яна битта хабар эшиттим. Коркалпокистоннинг орол дамоаси кучайиш арафасида. Президентимиз Коракалпогистонга бориб йигилиш утказганларида орол жамоасини Олий лигада уйнашини ва орол жамоасини мухлисларидан булишларини айтилар. Бу дегани Якин орала орол олийда булиши аник. Ота этими килинади.\nLIVE "Женоа" - "Интер": Матнли трансляция\nТЕЗКОР ХАБАР Шомуродовни “Интер” юлдузлари синовдан ўтказади!


Россиянинг Тверь шаҳрида янги туғилган чақалоқни сотган ўзбекистонлик икки аёл – 40 ёшли она ва унинг 20 ёшли қизига нисбатан жиноий иш қўзғатилди. Бу ҳақда Россия Тергов қўмитасининг Тверь вилояти бўйича бошқармасига таянган ҳолда Марказий Осиё янгиликлар хизмати маълум қилди.\nСотилган чақалоқ икки аёлга ҳам бегона эмас – бирининг невараси, иккинчисининг ўз фарзанди. Она-бола 30 сентябрь куни Твердаги туғруқхоналардан бирида дунёга келган қизалоқни 400 минг рубль эвазига “харидор”га топширишган. Улар чақалоқни сотишни аввалдан режалаштирган бўлган.


12 факт сайёрамизни яхшироқ билишга ёрдам беради | LifeHaq.uz\nБошпанамиз ҳисобланган сайёрамизни қанчалик чуқур ўрганмайлик, дунёда барибир кўплаб ғаройиб ва ноёб нарсалар қолаверади.\nЭътиборингизга мактаб дарсликларида камдан-кам тилга олинадиган Ер ва ундаги жонзотлар тўғрисида 12та фактни тақдим этамиз.\n12. Эверест сайёрадаги энг баланд тоғ эмас\nАлбатта, Эверест Ер юзидаги бошқа ҳар қандай тоғга нисбатан денгиз сатҳидан баландроқ, яъни 8 848 метрдан иборат. Аммо ҳисоб нуқтаси сифатида океан туби олинадиган бўлса, Гавайи оролларидаги Мауна-Кеа ғовли вулқонини энг баланд тоғ чўққиси деб ҳисобласа бўлади. Унинг денгиз сатҳидан баландлиги 4 207 метрни, океан тубидаги этагидан эса – 10 203 метрни ташкил қилади.\n11. Портловчи кўллар\nДунёда чуқурлиги билан эмас, балки таркибида заҳарли газлари билан хавфли бўлган кўллар мавжуд. Шундай кўллардан бири Камерундаги Ньос кўлидир. Бу ерда 1986-йилнинг 21 августида юз берган лимнологик ҳалокат оқибатида кўлдан кўп миқдорда газсимон углерод диоксиди отилиб чиққан. Ҳалокат қурбонларининг сони 1 700 кишини ташкил қилган, шунингдек ҳайвонот олами ҳам талафот кўрган.\n10. Куйловчи қумлар\nЧўлдаги куйловчи қумлар ҳодисасига шамол таъсирида ҳаракатга келган қум парчаларининг ўзаро ишқаланиши сабабдир. Ҳаракатланаётган қум массаси қанчалик катта бўлса, товуш шунчалик ифодали чиқади – чийиллашдан тақирлашгача. Баъзан куйловчи қумлар органга ўхшаш товушлар чиқаради – видеони томоша қилиб, бунга ўзингиз гувоҳ бўлишингиз мумкин.\n9. Жаҳон океанининг фанга номаълум жонзотлари\nБу ҳақида ҳамма ҳам ўйлаб кўрмайди, аммо денгиз тубидаги жонзотлар тўғрисида узоқ галактикалар каби маълумотга эгамиз холос. Бугунги кунда Жаҳон океанининг атиги 5 фоизга яқини батафсил ўрганилган бўлиб, олимлар янги турларни очишда давом этмоқдалар. Суратда сиз кўриб турган мавжудотлар 2017-йилнинг июнь ойида Австралия минтақаси яқинидаги океан тубидан топилган.\n8. Антарктида – Ердаги энг қуруқ ҳудуд\nҲайратланарли, аммо сайёрамиздаги энг қуруқ ҳудуд қизиган чўл эмас, балки Антарктидадаги қуруқ Мак-Мердо муз водийлари ҳисобланади. Водийнинг айрим ҳудудларида мана 2 млн. йилдирки ҳеч қандай ёғингарчилик бўлмаган. Бу ердаги табиат шароити Марс сайёрасиникига шу қадар яқинки, ҳаттоки НАСА “Викинг” аппаратининг синовларини Мак-Мердода ўтказган.\n7. Ўтмишда Ер бинафшаранг бўлганлиги эҳтимоли мавжуд\nАйрим олимларнинг таъкидлашича, узоқ ўтмишда ўсимликлар фотосинтез жараёнида хлорофиллдан (айнан у яшил ранг учун масъул) эмас, балки ўсимлик дунёсига бинафшаранг тусини берадиган бошқа пигментдан фойдаланганлар.\n6. Қийшиқ ўрмон\nУшбу ўрмон Польша ғарбидаги Грифино шаҳри яқинида жойлашган. Бу ерда ўсувчи дарахтлар бугунги кунчага сабаби номаълум бўлган букилган шакли билан фарқ қилади. Мавжуд қатор назарияларга кўра, дарахтлар шамол ёки қор бўрони натижасида букилган бўлиши мумкин. Ёки уларнинг шакли ерга экилаётганда атайин ўзгартирилган.\n5. Саҳрои Кабир кўзи\nРишат, шунингдек Саҳрои Кабир кўзи номи билан машҳур геологик ҳосила ҳажмининг жуда катталиги туфайли узоқ вақт орбитадаги космонавтлар учун йўналиш сифатида хизмат қилган. Ришат шакли бўйича зарб натижасида пайдо бўлган кратерни эслатса-да, олимларнинг фикрича, “кўз” бошқа йўл, яъни ер юзасининг кўтарилишида эрозиянинг таъсири оқибатида пайдо бўлган.\n4. Ҳаракатланувчи тошлар\nАҚШнинг Калифорния штатидаги Ўлим водийсида ҳаракатланувчи тошлар ҳодисаси кузатилади. Бунда ҳудди тошларга жон кириб, ихтиёрий равишда жойдан-жойга кўчиб юргандек кўринади. Олимлар ҳаракатнинг сабаби сифатида тунги совуқ чоғида ҳосил бўладиган катта, аммо юпқа муз ҳудудларини қайд этадилар. Сўнгра эриётган муз тошларни дақиқасига 5 метргача тезликда кўчиради.\n3. Перу Андларидаги ғалати чуқурликлар\nМазкур чуқурликларни бемалол GoogleMaps орқали кўришингиз мумкин: улар Перудаги Писко водийсида шимолдан жануб томош чўзилган бўлиб, перфотасмани эслатади. Археологларнинг фикрича, чуқурлар инклар томонидан солиқларни тўлашга тўпланган маҳсулотларни сақлаш учун мўлжалланган.\n2. Алоқага чиқмайдиган элатлар\nЕр юзида дунёнинг турли бурчакларида холисликда яшайдиган ва умуман ташқи олам билан алоқага чиқмайдиган бир қанча элатлар мавжуд. Улар ҳақида жуда кам нарса маълум бўлиб, ҳаттоки узоқ масофадан ҳам суратга олиш жуда қийин. Бундай қабилаларнинг айримлари бегоналарга нисбатан душманларча муносабатда бўладилар ва улар билан алоқа ўрнатишнинг деярли имкони йўқ.\n1. Антарктидадаги қонли шаршара\nАнтарктидада оддий эмас, балки “қонли” ва тузли шаршара мавжуд. Ундаги ғайритабиий ранг таркибида кўп миқдорда темир моддаси мавжудлиги билан боғлиқ. Шаршаранинг манбаи эса 400 метрли муз қатлами остида яширинган қадимий тузли кўл ҳисобланади. Олимларнинг аниқлашича, бу кўлда яшовчи микроорганизмлар қуёш нурисиз ҳаётий энергия олишга қодир.\nБонус: Текис Ер жамияти\nБу ҳудди ҳазилдек эшитилади, аммо ҳозирда ҳам Еримиз текис эканлигига шубҳасиз ишонувчи одамлар сони анчагина экан. Уларнинг асосий фикрлари қуйидагича:\nЕр, бу – текис диск бўлиб, унинг марказида Шимолий қутб жойлашган.\nҚуёш, Ой ва юлдузлар Ер юзаси устида айланадилар.\nЖанубий қутб мавжуд эмас. Унинг ўрнида – дунёни ўраб турувчи музли девор бор.\nЕрнинг фазодан олинган суратлари – қалбаки, барча космонавтлар ва авиалайнеларнинг экипажлари эса – оламшумул фитнанинг иштирокчилари.\nБу фикрлар ҳеч қандай танқидга дош бера олмаса-да, жамиятнинг тарафдорлари кўпайиб бормоқда.\n14/11/2020 15:00:00 23 0 Манба: adme.ru


Alibaba ва WeChat’ни деб Хитойда кўп одамлар нақд пулдан фойдаланишмаяпди. Ҳукумат эса бундан норози! - Terabayt.Uz\nХитойда электрон тўловлар шу даражада оммавийлашдики, Хитой дўконлари энди нақд пул олишни хоҳлашмаяпти. Хитой Марказий банки эса нақд пулни қабул қилишни рад этиш ноқонуний деб огоҳлантирган. Бу ҳақда “reuters.com” нашри ёзмоқда.\nТабиийки, ушбу амалиёт электрон тўловлардан фойдаланмайдиганлар учун адолатсизликдир. Сабаби, электрон тўловлар ривожланиши кунлик фойдаланиладиган қоғоз пулга бўлган ишончни йўқотилишига олиб келиши мумкин.\nХитой Марказий банкининг эътирози, биринчи навбатда, Alibaba Group’нинг Alipay электрон тўлов тизимлари ва Хитойда тобора оммалашиб бораётган Tencent Holdings’нинг WeChat’ига тегишлидир.\nХитойда электрон тўловлар нафақат интернетда, балки жамоат транспортида, чакана савдо дўконларида, кафеларда ҳам қабул қилинмоқда. Электрон пул айланишининг соддалашуви баъзи бир ҳудудларда, айниқса, Пекин ва Шанхай каби катта шаҳарларда нақд пул айланишининг сустлашишига сабаб бўлмоқда.\nЎҚИНГ: Хитой бутун Ер юзини бепул интернет билан таъминлаш учун илк сунъий йўлдошни учирди\n#WeChat #Alibaba Group #Электрон пул


Элчининг маҳаллий хотин-қизлар билан учрашуви - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЭлчининг маҳаллий хотин-қизлар билан учрашуви\nЧоп этилган 20 Ноябр 2015\tКӯришлар: 948\nБуюк Британиянинг Тожикистондаги элчиси Хю Филпотт Вахш ва Хуросон ноҳияларига ташриф буюрди. Бу ноҳияларда Болаларни қутқариш фондининг «Аёллар турмуш даражаси ва таъсири», деб номланган лойиҳа амалга оширилмоқда.\nБуюк Британия элчихонасидан журналистларга берилган маълумотга кўра, элчи мазкур ноҳия қишлоқларида аёллар турмуш даражасини яхшилашга қаратилган лойиҳанинг амалга оширилиши жараёни билан танишди.\nШунингдек, у маҳаллий аёллар томонидан қадрли меҳмон учун махсус тайёрланган миллий таомлардан татиб кўрди.\nВахш ноҳиясининг Тожикобод қишлоқ жамоатидаги Пахтакор қишлоғи аёллари элчига лойиҳа доирасида қўлга киритилган ўз ютуқларини намойиш қилдилар. Бу ерда очилган тикувчилик цехида 100 нафар маҳаллий аёллар доимий иш жойи билан таъминланган бўлиб, бу уларнинг турмуш даражасига ижобий таъсир кўрсатганлиги маълум бўлди. Айни пайтда ушбу цех маҳсулотлари Қўрғонтепа ва Душанбе шаҳри бозорларида сотувга қўйилган.\nХуросон ноҳиясида элчи 50-ўрта умумтаълим муассасасига ташриф буюрди. Мазкур билим даргоҳи учта аёллар гуруҳи ташаббуси ҳамда ноҳия маориф бўлими қўллаб-қувватлаши натижасида қурилган.\nМаҳаллий аёллар келгуси режалари ҳақида ҳам элчига сўзлаб бердилар. Буюк Британия дипломати аёлларнинг бир қатор саволларига жавоб берди.\nХалқ қаҳрамони – Восе ҳайкали Ховалингда\nДавлат ҳокимияти Ховалинг ноҳияси ижроия органи ташаббуси билан ноҳия марказидаги бозор ҳудудида тожик халқининг миллий қаҳрамони - Восенинг ҳайкали ўрнатилди.\n- Мазкур ёдгорликнинг Ховалинг посёлкасидаги бозор ҳудудида ўрнатилишининг ўзига хос рамзий маъноси бор, - деди Ховалинг ноҳияси раиси Мирзозода Нурулло. – Бевосита шу жойда Восе биринчи марта оддий халқни ҳимоя қиламан, деб Балжувон беклиги вакиллари билан тўқнашганди.\nНоҳия раисининг таъкидлашича, ҳайкалтарошларга айнан «Ҳаракатдаги Восе» ҳайкалини буюртма беришган. Ҳайкалнинг бу шакли Восенинг халқ учун қаҳрамонона курашга отланиб кетаётганлик маъносини англатади.\nҲайкал учун 157 минг сомоний сарфланиб, бу маблағнинг 105 минг сомонийси маҳаллий бюджетдан ажратилган бўлса, қолган қисмини ноҳия тадбиркорлари жамғаришган.\nТарихдан маълум бўлганидек, Восе 1887 йил Балжувон беклигига қарши халқ исёнини бошқарган қаҳрамондир. Ўшанда исёнчилар беклик томонидан жамғариладиган ҳисобсиз солиқлардан норозилик баён қилганди. Исён 1888 йили шафқатсизларча бостирилиб, халқ қаҳрамони - Восе Шаҳрисабзда дорга осилганди.\nКаримберди гази Кўлобга келтирилди\nУч йиллик танаффусдан кейин Восе ноҳиясидаги Каримберди қишлоғида жойлашган газ конидан Кўлоб шаҳри аҳолисининг бир қисмига газ етказиб берила бошланди. Шаҳар маъмуриятидан берилган маълумотга кўра, газ конигача етти километрлик газ қувурлари улангач, «зангори ёнилғи» шаҳаргача етиб келди.\nМаълум бўлишича, айни пайтда шаҳардаги 21та кўпқаватли биноларнинг 650 ҳужрасида яшайдиган шаҳарликлар газ билан таъминланган. Табиий газ захирасининг камлиги боис, ҳозирча фақат кўпқаватли бинолар газга уланган. Айни пайтда шаҳарга етказиб берилаётган газ ҳажми барча аҳоли учун етарли эмас.\nИчки ишлар вазирлигининг Кўлоб шаҳридаги Милиция коллежида таҳсил олаётган 102 нафар курсант Ватанга садоқат билан хизмат қилиш ҳақида қасамёд қабул қилдилар.\nТантанали маросимда Ички ишлар вазири ўринбосари Умарзода Икром Ислом, Кўлоб шаҳри раиси Хайрулло Амонулло, Ички ишлар вазирлигининг Хатлон вилояти бошқармаси Кўлоб минтақа ноҳиялари бўйича минтақа бўлими бошлиғи Абдусаттор Фатоев ҳамда мазкур коллеж бошлиғи, милиция майори Хайём Умаровлар қатнашди.\nИчки ишлар вазири ўринбосари Умарзода Икром Ислом йиғилишда сўзга чиқиб, бўлажак милиционерларни ушбу қутлуғ кун муносабати билан табриклаб, уларни жасоратли, ватанпарвар ҳамда билимли бўлишга ундади.\nБайроқ кунига бағишланган тадбирлар\nВилоят шаҳар ва ноҳияларида Тожикистон Республикаси Давлат Байроғи кунига бағишланган тадбирлар давом этмоқда.\nВилоят маъмурияти ахборот ва таҳлил бўлими бошлиғининг хабар беришича, олимлар, шоирлар ҳамда ёзувчилардан ташкил топган гуруҳлар аҳоли билан учрашувлар ўтказиб, Тожикистон Республикаси Давлат Байроғи шонли тарихидан сўзлаб беришмоқда. Шунингдек, меҳнат жамоаларида ҳам бу санага бағишланган учрашувлар ҳамда олийгоҳларда илмий конференциялар ўтказилиши кўзда тутилган.\nУ ДЎСТЛИК КУЙЧИСИ ЭДИ…\nЮксак истеъдод соҳиби, Ўзбекистон Қаҳрамони, Ўзбекистон халқ шоири Абдулла Ориповнинг вафот этгани тўғрисидаги хабар барчамизни чуқур қайғуга солди. Олис йиллар бурун, аниқроғи, Тошкент шаҳридаги олий милиция мактабида таҳсил олган йилларим Абдулла Ориповнинг халқ орасида жуда машҳурлиги тўғрисида эшитгандим. Шерали Жўраев, Ортиқ Отажонов, Олмахон Ҳайитова, Муҳаббат Шамаева каби таниқли ҳофизлар унинг шеърларига куй басталаб, қўшиқ куйлаганлар.\nБугун: 23-01-2020 14:29:40


Бошоқли дон экинларидан юқори ва сифатли ҳосил олишда ғалла бошоқлаш фазасига кириши олдидан гектарига 200 кг дан қўшимча азотли минерал ўғитлар солиб, шарбат усулида суғориш муҳим аҳамиятга эга. Суғоришни кичик меъёрларда, кўллатмасдан ўтказиш мақсадга мувофиқ.\nРивожланиши суст майдонлардаги ғаллани барглари орқали қўшимча озиқлантиришда суспензияга ўстирувчи биоўғитларни қўшиб комплекс ишлов беришда турли экологик тоза препаратлар («Байкал ЭМ–1», «Агрозим», «Гумимакс», «Мэрс», «Торфуша»)ни белгиланган меъёрларда ёки карбамид (мочевина) азотли ўғитини гектарига 8–10 кг (физик ҳолда) меъёрда 300 литр сувда эритиб, суспензия қилиб барг орқали сепиш тавсия этилади.\nҒаллазорларда турли касаллик ва зараркунандаларга қарши курашда суспензияга гербицид ва фунгицидларни биргаликда қўллаш муҳим ўрин тутади. Ғалла майдонларига комбинациялашган ҳолда ишлов бериш далага техника воситаларининг камроқ киришини таъминлаб, пайхоннинг олдини олиш, пировардида иқтисодий самарадорликка эришишга хизмат қилади.\nТурли касаллик ва зараркунандалардан ҳимоя қилиш тадбирлари ўтказилмаса, ҳосилдорлик тенг ярмига камайиши тажрибаларда исботланган. Бундан ташқари, доннинг сифат кўрсаткичлари ҳам пасайиб, озиқ-овқат маҳсулотлари тайёрлаш учун яроқсиз ҳолга келиб қолади.\nБуғдой етиштиришда илғор технологияларга амал қилиш, бегона ўтлар, зараркунанда ва касалликларга қарши ҳимоя қилиш чора-тадбирларини ўтказиш ҳисобига 20 фоиздан 70 фоизгача ҳосил сақлаб қолинади. Септориоз, сариқ, қўнғир ва поя занг, ун-шудринг ҳамда бошқа касалликларнинг зарари шунчалик жиддийки, у ёки бу турдаги касаллик ҳосилдорликнинг 30–35 фоизидан 100 фоизигача нобуд қилиши мумкин.\nСўнгги йилларда республикамизнинг деярли барча минтақаларида буғдойнинг сариқ ва қўнғир занг касаллигини тарқатувчи замбуруғларнинг рассалари кўп кузатилмоқда. Оқибатда сариқ зангга чидамли бўлган кўпгина, ҳаттоки Краснодар навлари ҳам касалликка чалинмоқда.\nБу касалликларнинг олдини олишда кузги буғдойнинг замбуруғли касалликларига чидамли навларни экиш, экиш меъёри ва муддатини тўғри белгилаш, ўз вақтида кимёвий ишлов бериш муҳим аҳамиятга эга. Экин майдонларида замбуруғли касалликлар кучли тарқалиш хавфи сезилганда Дуплет ТТ 22,5 фоиз эм.к. (0,3–0,5 л/га), Альто супер 33 фоиз эм.к. (0,3 л/га), Титул, 390 к.э.к. (0,26 л/га), Аканто плюс 28 фоиз сус.к. (0,3–0,5 л/га), Бампер 25 фоиз эм.к. (0,5 л/га), Колосаль эм.к. (0,3–0,5 л/га), Консул 12,5 фоиз сус.к. (0,5–0,75 л/га), Пиларкур 25 фоиз эм.к. (0,4–0,5 л/га), Торсо 22,5 фоиз эм.к. (0,3–0,5 л/га), Рекс ДУО 49,5 фоиз сус.к. (0,4–0,6 л/га) препаратларини 200–300 литр сувда эритиб ишлов бериш тавсия этилади.\nБошоқли дон экинларини зараркунандалардан ҳимоя қилишда кимёвий курашни ташкил қилиш ва ўз вақтида ўтказиш мақсадга мувофиқ. Зарарли хасва билан зарарланган майдонлардан олинган уруғлик доннинг униб чиқиши 50 фоизгача камаяди. Битта урғочи хасва 100–180 ва ҳатто 300 донагача тухум қўяди, 14–15 кундан сўнг личинкалари пайдо бўлади. Лекин личинкалар 2 ёшдан 3 ёшга ўтгандан сўнггина кимёвий курашни бошлаш керак. Бунда кимёвий курашнинг самараси юқори бўлади. Агар 1 м2 майдонда хасвадан 2 та, қўнғиз шилимшиқ қуртнинг личинкаси 5 тагача учраса, кимёвий курашни албатта ўтказиш лозим.\nЗарарли хасва буғдой ва арпа поялари бошоғининг ширасини сўриши туфайли ҳосил анча камайиб кетади. Хасва буғдой пояни кечроқ зарарласа унинг ичидаги дон пуч ва оқсил миқдори камаяди ва натижада бундай дондан тайёрланган нон сифатсиз, хамири ёпишқоқ бўлмайди. Дон экинларига катта зарар келтирувчи сўрувчи ва кемирувчи зараркунандалар шира, трипс, зарарли хасва, ғалла арракаши, шилимшиқ қурт(пьявица)га қарши кимёвий курашда инсектицидлардан Дабл-Д 55 фоиз эм.к. (0,5 л/га), Суми 5,5 фоиз эм.к. (0,2–0,3 л/га), Каратэ 5 фоиз эм.к. (0,15–0,2 л/га), Суми-Альфа 20 фоиз эм.к. (0.07 л/га), Атилла 5 фоиз эм.к. (0,15–0,2 л/га), Багира 20 фоиз с.э.к. (0,07-0,1 л/га), Ломбардо 5 фоиз эм.к. (0,15 л/га), Циперметрин 25 фоиз к.э. (0,2 л/га) ишлатилади.\nОб-ҳаво инжиқликларига қарамай, агротехник тадбирларни ўз вақтида сифатли бажарган ғаллакорларимиз кўзланган ҳосилни етиштириб, юртимиз дон хирмонининг юксалишига эришадилар, албатта. Зеро, дон ризқимиз бутунлиги, дастурхонимиз тўкинлиги, пировардида фаровон турмушимиз пойдеворидир.


Мирзо Аҳад. Туғилган кун (ҳажвия) | www.ziyouz.uz\nБош саҳифа Ўзбек насри онлайн антологиясиМирзо Аҳад (1974)Мирзо Аҳад. Туғилган кун (ҳажвия)\nМирзо Аҳад. Туғилган кун (ҳажвия)\nАкахонимиз Алимбек Салимийнинг туғилган куни бугун. Биз бу улуғ санани бозор ичида жойлашган ошхонада «кўримсизгина» дастурхон атрофида нишонлаётган эдик. Дастурхонда ноз-неъмат мўл-кўл. Очиқ жойнинг ўзи йўқ. «Мўйсафид»лар бирин-кетин «обрўй»сизлана бошлади. Охирида, кимгадир бир қултум камлик қилди. Яна эллик-эллик қўшиб, бир «мўйсафид»нинг «салласини» олдик. Ҳамманинг бурни қалампирдек қип-қизил. Бирданига…\nҲа, гўё кинодагидек даҳшатли портлаш овози қулоққа чалинди. Кимдир курсидан ағдарилди, кимдир умбалоқ ошди. Энди ўша булуттешар бурунлар совуқ урган бақалажонга ўхшаб кетди. Ҳушимиз ўзимизда эмас. Ён-атрофга олазарак қараймиз. Ҳамма бинойидек, фақат биз…\nУлфатлардан бири гандираклаб кўчага чиқди. Шимини янгилаш лозим бўлибди.\nУзоқдан бир болакай иржайиб-иржайиб бизга бақрайиб турарди. Бундоқ қарасак, Алимбек Салимий акахонимизнинг кенжатойи… «Пақ-пақ” деб аталадиган ўйинчоқ сотиб олиб, битта-яримтанинг оёғи остига ташла, кула-кула ўламиз», деб ҳар биримиз юз сўмдан пул тутқазган эдик. У эса шуни ўзимизга қўллаб юборган экан. Туғилган кунга салют ҳам отиш керак эмиш. Топқирлигини қаранг, азаматнинг! Акахонимиз Алимбек Салимий сир бой бермадилар. Мийиғида жилмайдилар, холос. Ҳолсизликлари шундоқ кўриниб турарди. Бир пиёла совуқ сув сўрадилар. Эркатой ғизиллаб “газировка”га кетди. Ўша воқеага бугун қирқ биринчи кун. Акахонимиз сал очилгандай…\n← Аввалги Аввалги Мирзо Аҳад. Раҳмат (ҳажвия)\nКейинги → Кейинги: Мирзо Аҳад. Зулук (ҳажвия)


“Биз ёшлар – ёт ғояларга қаршимиз” интеллектуал беллашув\nЎзбекистон мусулмонлари идорасининг ҳамда Вазирлар Маҳкамаси ҳузуридаги Дин ишлари бўйича қўмита билан ҳамкорликда Хадичаи Кубро аёл-қизлар ўрта махсус Ислом билим юртида “Биз ёшлар –ёт ғояларга қаршимиз” шоири остида интеллектуал беллашув бўлиб ўтди.\nЎзбекистон мусулмонлари идораси раиси ўринбосари Шайх Абдулазиз Мансур ҳазратлари тадбирни очиб, иштирокчиларни табрикладилар ва беллашувда муваффақият тиладилар.\nДиний таълим муассасалари талабаларининг диний экстремизм, “оммавий маданият”, бузғунчилик, аҳлоқсизлик каби ёт ғояларига қарши мафкуравий иммунитетини кучайтириш, билим ва кўникмасини, Қуръон, ақида ва фиқҳий масалалардаги билимларини янада ошириш ва мустаҳкамлаш ва мустақил фикрларини баён этиш қобилиятини ривожлантириш, ёшларнинг мамлакатимизда кечаётган ижтимоий-сиёсий, маданий-маърифий жараёнлардаги фаол иштирокини таъминлаш, иқтидорли талабаларни рағбатлантириш, миллий-диний урф-одат, анъана ва қадриятлар асосида тарбиялаш ушбу мусобақани ўтказишдан кўзланган асосий мақсадни ташкил этади.\nУнда ЎМИ тасарруфидаги Тошкент ислом институти ва 9 та ўрта- махсус Ислом билим юрти жамоалари қуйидаги шартлар асосида беллашдилар:\nа) Жамоалар ўз билим юрти ва иштирокчиларини таништириш; (Мазкур шарт учун 5 дақиқа ажратилди);\nб) Мавзу бўйича савол-жавоблар. Мазкур шартда ҳар бир жамоага иккитадан савол берилди (Ўйлаш учун ҳар бир саволга 1 дақиқа вақт берилди ва келишган ҳолда жамоадан бир иштирокчи жавоб берди);\nв) Мавзуга оид оммавий нашрларда эълон қилинган мақолалар. Бу шартда ўқув йили давомида билим юрти талабалари томонидан нашр этилган мақолалар сони жамланиб, ҳар бир мақола 2 баллдан баҳоланди.\nг) Сардорлар беллашуви. Мазкур шартда гуруҳ сардорига 10 тадан тезкор саволлар берилди ва ҳар бир тўғри жавоб 2 баллдан баҳоланди.\nҒолиблар қуйидаги мукофотлар билан тақдирландилар:\n1-ўрин Ўзбекистон мусулмонлари идорасининг биринчи даражали дипломи ва замонавий музлатгич;\n2-ўрин Ўзбекистон мусулмонлари идорасининг иккинчи даражали дипломи ва замонавий кир ювиш машинаси;\n3-ўрин Ўзбекистон мусулмонлари идорасининг учинчи даражали дипломи ва 40 ҳажмдаги телевизор.\nБундан ташқари, барча иштирокчилар китоблар тўплами билан тақдирландилар.\nИнтеллектуал беллашув якунида ЎМИ раҳбариятига, Дин ишлари бўйича қўмитага ва беллашувни ўтказишда юқори савиядаги тайёргарлик учун Хадичаи Кубро аёл-қизлар ўрта махсус ислом билим юртининг фидоий устоз ва мураббийларига чуқур миннатдорчилик изҳор этилди.\n2062 марта ўқилди\nДругие материалы в этой категории: « فضيلة صلاة التراويح\tТаровеҳ таровати. “Маҳкамбой ҳожи ота” жоме масжиди »


Дунёнинг энг бадавлат 10 блогери рейтинги тақдим этилди\n23:18 / 02.01.2017\nАксарият кишилар блогларни суратлар билан бўлишиш, баъзан эса фикр алмашиш усули деб билишади, бироқ шундай инсонлар борки, улар учун блоглар пул ишлаш усулидир. Албатта, сўнгги пайтларда блогерлар сони жуда кўпайиб кетди, бироқ баъзи блогерларнинг шу иш орқасидан топаётган пули йирик корпорацияларнинг топ-менежерлариникидан қолишмайди. Trendymen дунёнинг энг бадавлат 10 блогери рўйхатини тақдим этди.\nМэтт Маршалл ўзининг блогерлик карьерасини 2006 йилда бошлаган, ўшанда у Venture Beat номи остидаги сайтни ишга туширган. Ушбу сайтда технология олами, молия ва у билан боғлиқ барча нарсаларга оид янгиликлар билан танишиш мумкин эди. Мазкур ахборот блоги ўз ўқувчилари, жумладан бошловчи тадбиркорлар учун кўплаб қадрли маълумотлар ҳамда инвестициядан қандай пул ишлашга доир турли усулларни таклиф қилди.\nДунёдаги энг таниқли блоглардан бирининг биргина шаҳарда рўй бераётган ҳодисалар ҳақида сўз юритиши ғалати кўриниши мумкин. Бироқ Нью-Йорк кичик шаҳар эмас, Gothamist Катта олманинг ҳаёти ҳақида батафсил сўз юритиб, тез оммалашиб кетди. Gothamist дунёнинг 13 шаҳрида ўз бўлимларини очиб, таъсир доирасини кенгайтирди. Бугунги кунда Gothamist асосчиси Жейк Добкин ўзининг онлайн-лойиҳаси орқали бир ойда 110 минг долларга яқин пул ишлайди.\n"Лайфхак" сўзи бир неча йил илгари «Lifehacker» лойиҳасини ишга туширган аёл туфайли бизнинг лексиконимизга кириб келди. Кундалик ҳаётда қўллаш мумкин бўлган маслаҳатлар шу қадар оммалашиб кетдики, бугун мана шу ажойиб блог асосчиси ойига 100 минг доллардан ортиқ пул ишламоқда ва шу билан бир вақтда қўшимча даромад олиб келувчи сайд-лойиҳаларни ривожлантирмоқда.\nМаърузалар, вебинарлар ва таълимнинг муқобил усулларига бағишланган TutsPlus майдони ўқувчиларни софт янгиликларидан бохабар қилади, янги дастурларни ўзлаштиришга ёрдам беради. TutsPlus нафақат онлайн-таълим билан шуғулланади, у ҳатто босма дарсликлар чиқаради. Бу эса сервис асосчисига бир ойда 120 минг доллар ишлаш имконини беради.\nТимоти Сайкс атиги 21 ёшлигидаёқ хэж-фондларда муваффақиятли шартномалар тузиб, миллионерга айланган. У ҳеч қандай молиявий қийинчиликсиз "Уолл-Стрит бўрилари" фильмининг бош қаҳрамонларидан бири бўлди. Кейин эса ўз блогини очишга қарор қилди - молиявий бозорларда бойиб кетишни истовчи миллионлаб кишилар унинг блогини кузатиб боришади. У блогини юритишдан 150 минг долларга яқин пул топади ҳамда уни омадли сармоялари билан кўпайтиради.\nSmashing Magazine дизайнер ва ишлаб чиқарувчилар оламидаги энг таниқли блог ҳисобланади. Бу ерда веб-дизайнер бўлишга қарор қилганлар учун сўнгги янгиликлар, маслаҳатлар, дарсликлар ва ажойиб гидлар мавжуд. Ушбу жуда фойдали сайтнинг асосчиси - Виталий Фридман. У биргина реклама баннерларининг ўзидан 190 минг доллар топади.\n2005 йилда фаолиятига старт берган Марио Лавандейра ёки Перец Хилтон ўз блогини мисли кўрилмаган даражада ривожлантирган локомотивга айланди. Юлдузлар ҳаётининг сир-асрорлари шу қадар машҳурки, Марио Лавандейра ҳар ой улардан 450 минг доллар ишлаб олади.\nДунёдаги энг нуфузли ва энг кўп тақдирланган Mashable сайти ижтимоий медиа, бизнес-нашрлар ва кўнгилочар портал мажмуи ҳисобланади. Ушбу блогнинг асосчиси ва бош директори Пит Кашмор мазкур ажойиб лойиҳага Шотландияда, атиги 19 ёшида старт берган ва бир неча йил ўтгач, миллионерга айланган. Mashable Питга ойига 600 минг доллар олиб келади.\nTechCrunch қатъий АТ-саноатига йўналтирилган бўлиб, у ўз соҳасида энг яхшиси бўлишга ҳаракат қилади. TechCrunch илм-фан, профиль компанияларнинг ишга тушиши, янги гаджетлар ва улкан технологиялар оламига оид янгиликлар билан бўлишади. Майкл Аррингтон уни вақтинчалик саҳифа сифатида ишга туширган, лекин охир-оқибат шу сайт орқасидан "Кремний водийси даҳоси" номини олди. Ҳозирда у бир ойда 800 минг доллар ишлаб топади.\nHuffington Post - тўлақонли медиа, у атиги икки йил ичида муаллифлик блогидан дунёнинг энг машҳур сайтлари қаторига қўшилишга муваффақ бўлди. Блогнинг ойлик даромади 2,3 миллион долларга тенг, шунинг учун сайт асосчиси ва раҳбари Ариана Хаффингтон сайёранинг энг бадавлат блогери сифатида эътироф этилади.


Қорамол зотларини ўрганиш – Tadbirkor-Fermer\nҚорамол зотларини ўрганиш\nЧорвачиликни асосий тармоқларидан бири бўлган қорамолчилик дунё миқёсида бир меъёрда ривожланмоқда. Эр юзининг барча давлатларида ихтисослашган сермаҳсул зотларни урчитиш кенг миқёсда олиб борилмоқда.\nЎзбекистоннинг турли минтақаларида туманлаштирилган қорамол зотларидан 4 таси сут ва қўш маҳсулдорли йўналишдагилар (қора-ола, қизил-чўл, бушуэв ва ҳвис) ва учтаси гўшт йўналишдагилар (санта-гертруда, қозоқи оқбош, абердин – ангус).\nЎзбекистонда урчитилаётган қорамолларнинг 40 фоизини қора-ола зотлар, 29 фоизини қизил зотлар, 22 фоизини қўнгъир зотлар, 3 фоизини бушуэв зоти ва 6 фоизини гўштдор зотлар ташкил қилади.\nҚорамолларнинг аждоди турни (бизгача сақланмаган, охирги вакили 1627 йили Полшада Мазовия ҳайвонот богъида ҳалок бўлган) таърифлайдиган бўлсак, у йирик тана тузилишли, мустаҳкам, ўткир шохли, кучли ҳайвон бўлган. Тур буқаларининг ягърин баландлиги 180-200 см ва сигирлариники 160-175 смга тўгъри келган.\nҚорамол зотлари маҳсулдорлик йўналишига қараб 3 гуруҳга бўлинади.\nИ. Сут йўналишидги зотлар – қора-ола, холмагор, ярослав, авлиёота, бушуэв, қизил чўл зоти ва бошқа зотлар киради.\n1) Қора-ола зотига мансуб моллар республикамизнинг барча вилоятларида урчитилади. Умумий сонига нисбатан, асосий қисми Тошкент, Фаргъона, Наманган, Сирдарё, Самарқанд вилоятларида, 10 фоиз атрофида Андижон, Бухоро, Сурхондарё ва Хоразм вилоятларида урчитилади.\nМолларнинг ранги қора-ола бўлиб, кўкракларидаги оқ белбогъ унинг ўзига хос белгисидир.\nҚора-ола зотли сигирлар ниҳоятда юқори (4000-6000 кг сут, ёгълилиги 3,6-4,0%) маҳсулдорлиги билан ажралиб туради. Катта ёшдаги сигирларнинг тирик вазни ўртача 500-550 кг, наслдор буқаларнинг вазни эса 1000-1200 кгни ташкил қилади.\nҚизил чўл зоти, Бухоро, Қашқадарё, Сурхондарё, Хоразм, Навоий\nвилоятларида ва Қорақалпогъистон Республикасида урчитилади.\nМолларнинг ранги оч қизилдан то тўқ қизил ранггача товланади. Сигирларнинг\nвазни 450-500 кг, буқаларники эса 800-900 кг ни ташкил этади. Сигирларнинг сут\nсогъими 3000-5000 кг, ёгълигиги 3,8-3,9%.\nБушуэв зотига мансуб бўлган қорамоллар асосан Сирдарё вилоятида\nурчитилади. Молларнинг ранги оқ тусли бўлиб, бутун танаси бўйлаб, кўплаб майда\nқизил ёки қора ҳоллар мавжуд бўлади, қулоқлари ва бурун кўзгуси тўқ қора,\nгавдаси узунасига чўзиқ. Бузоқлари тугъилганда 22-36 кг, сигирлари 440-550 кг,\nбуқалар 750-1000 кг гача вазнга эга бўлади. Сигирлар сут согъими 2500-3500 кг.\nИИ. Қўш маҳсулдорли зотлар – Швис, Олатов, Симментал ва бошқа зотлар\nШвис зоти Андижон, Фаргъона, Наманган, Жиззах, Сурхондарё, Қашқадарё\nвилоятларида урчитилади. Швис зоти қўнгъир тусли бўлиб, оч қўнгъирдан тўқ\nқўнгъир тусгача товланади. Тумшугъи тўқ тусли, унинг атрофида оч тусли жун\nқоплами кўзга ташланиб туради. Бузоқларнинг тугъилгандаги тирик вазни 31-38 кг,\nсигирларнинг тирик вазни 500-600 кг, буқаларнинг вазни эса 800-1000 кгни ташкил\nэтади. Ҳар бир сигирдан 3500-4000 кгдан ёгълилиги 3,8-3,9% ли сут согъиб олинади.\nОлатов зоти. Бу зот Қиргъизистон ва Қозогъистоннинг Олатов тогъ олди\nСигирларнинг вазни 550-580 килограмм, буқаларнинг вазни 850-1000\nкилограмм, сут маҳсулдорлиги 3549 килограмм ва ёгълилик даражаси 3,4 фоиз.\nСўйим чиқими 55-57 фоизни ташкил қилган.\nГўштдор қорамоллар зоти. – Санта-гертруда, қозоқи оқ бош, герефорд,\nшароле, шортгорн ва бошқа зотлар киради.\nСанта – гертруда зоти. Ватани Американинг Техас штатидаги Санта-гертруда\nтумани ҳисобланади. 1967 йили 11 буқа ва 69 гъунажин ўзбекистоннинг Жиззах\nвилоятидаги «Бахмал» хўжалигига жойлаштирилди. Сигирларнинг вазни 500-700 кг,\nбуқалари 950-1200 килограммни ташкил қилади. Сигирларнинг сут маҳсулдорлиги 1500-\n1800 кг, унинг ёгълилиги 4,5-5,0 фоиз. Сўйим чиқими 60-66 фоиз.\nҲар 100 бош сигир ҳисобигаўзбекистонда 82-84 фоиз бузоқ олинган.\nҚозоқи оқ бош зоти. Бу зот Қозогъистон ҳамда Россиянинг жанубий-шарқий\nБузоқларнинг вазни 27-30 кг, сигирлар вазни 500-550 кг, буқалар вазни 800-\n900 кг, айримлариники 1100 килограммга боради. Сигирларнинг сутдорлиги 1200-1500\nкг, ёгълилик даражаси 3,8-4,0 фоиз. Сўйим чиқими 65-67 фоиз.


Чимкент шаҳрида таниқли қозоқ мухолифати раҳбарига ҳужум қилинди.\n07 март 2021, Тошкент вақти: 20:09\nКеласи йил Қозоғистонда ўтказиладиган президентлик сайловига мухолифат номзоди қилиб кўрсатилган Жармахан Туяқбай душанба куни мухолифатнинг бошқа раҳбари, собиқ ахборот вазири Олтинбек Сарсенбаев билан Чимкентдаги кафеда учрашган. Ўша пайт кафега элликка яқин ёш йигит кириб келган ва муштлашиш бошланган.\nТуяқбайнинг қўриқчилари уни орқа эшикдан қочириб юборган. Лекин 30 дақиқача давом этган муштлашиш пайтида Сарсенбаевга тан жароҳати етказилган.


Улуғ халқнинг қутлуғ шоири » MUZAFFAR.UZ\nМангуликка муҳрланиш мезони халқ манфаати учун ўзининг ҳузур-ҳаловатидан кечиш билан изоҳланади. Бутун умри мобайнида Холиқнинг розилигини ўз халқи розилигидан топишни ният қилган, фидойи бўлиш шарафини дилига туккан ҳазрат Навоий ана шундай буюк ва суюк сиймодир.\nТошкент ирригация ва қишлоқ хўжалигини механизациялаш муҳандислари институтида 7 февраль куни буюк бобомиз таваллудининг 579 йиллигига бағишланган анъанавий тадбир бўлиб ўтди.\nМазкур тадбирда Ўзбекистон халқ артисти Муножот Йўлчиева, Ўзбекистон Республикасида хизмат кўрсатган артист Толиб Мўминов, таниқли актриса Нигина Анорбоева ҳамда Абдулла Қодирий номидаги ижод мактаби раҳбари Нилуфар Йўлдошева ва истеъдодли ўқувчилари иштирок этишди.\nАбдулла Қодирий ижод мактабида таълим олаётган ёш ўқувчилар институтимизда амалга оширилаётган ислоҳотлар билан таништирилди, Ахборот ресурс маркази ҳамда ёшларга кенг имкониятларни ўзида мужассам қилган хоналар билан яқиндан таништирилди.\nДастлаб, Нигина Анорбоева ва Толиб Мўминов Алишер Навоий адабиёт, маънавият ва маърифат, тилшунослик равнақига улкан ҳисса қўшган серқирра ижодкор сифатида жаҳон олимлари томонидан катта қизиқиш билан ўрганилаётганини таъкидлади. Халқимиз, айниқса ёш авлод маънавиятини юксалтириш, инсон омилига устувор аҳамият қаратиш борасидаги эзгу сайъ-ҳаракатлар бугунги кунда изчил давом эттирилмоқда. Бу жиҳатлар буюк аждодларимиз бой маънавий меросини ўрганиш, кўз қорачиғидек асраб-авайлаш, бу йўналишда мукаммал тадқиқотлар олиб бориш, бебаҳо ижодидан халқимизни баҳраманд этишда яққол намоён бўлаётганини айтиб ўтди.\nНавоий деганда, ҳар биримизнинг қалбимиз чексиз фахру ифтихорга тўлади. Юртимизда ул зот ижодини пухта ўрганиш, асарларини қайта ва қайта ўқиш, тўлиқ нашр этиш, уларда улуғланган ғоялардан ёш авлод тарбиясида кенг фойдаланиш юзасидан тизимли ишлар амалга оширилмоқда.\nДавлатимиз раҳбари Шавкат Мирзиёевнинг одамлар орзу-умидларига елкадош бўлиш, миллий адабиётимизга ғамхўрлик ва эътибор кўрсатиш, борасидаги эзгу ташаббуслари Навоий асарларида улуғланган ҳаётбахш ғоялар билан ҳамоҳангдир.\nЭл-юртга наф келтиришни олий саодат деб билган Алишер Навоийнинг инсонийлик, халқпарварлик, тинчлик ва осойишталик тараннум этилган асарлари дунёнинг кўплаб тилларига таржима қилинган ва бу эзгу иш давом эттирилмоқда.\nЎзбекистон халқ артисти Мақом хонандалиги кафедраси мудири, профессор Муножот Йўлчиева мутафаккир бобомиз ғазаллари билан куйланувчи ашулалардан ижро этди.\nАбдулла Қодирий ижодий мактаби директори ва бошқалар бугунги мураккаб глобаллашув замонида ёшларни миллий анъана ва қадриятларимизга ҳурмат, Ватанга садоқат руҳида тарбиялашда Навоий мероси ғоят долзарб аҳамият касб этаётганин таъкидлади.\nТадбирда Абдулла Қодирий ижодий мактаби ўқувчилари Навоий ғазал ва рубоийлари, ҳикматли сўзларини ўзбек ва инглиз тилларида ўқиб берди.\nУшбу тадбирда факультет талабалари томонидан тайёрланган бадиий чиқишлар институтимизга ташриф буюрган меҳмонларимиз кўнглида чуқур таассуротлар қолдирди, иқтидорли талабаларимизни ўз ижод мактабларига таклиф этишди.\nЮртимизда ёшларга яратиб берилаётган кенг имкониятлардан албатта, самарали фойдаланган ҳолда иқтидорли талабалаларимизни ўз иқтидорларини намойиш қилишда ўз ҳиссамизни қўшамиз.\nРАҲИМБОЙ ЖУМАНИЁЗОВ - ТИҚХММИ МАТБУОТ ХИЗМАТИ РАҲБАРИ.\nКўрилган: 1 399\nИбратли, иқтидорли, ижодкор инсонлар\nЧоп этилган: 30-11-2019, 01:31\nШоир таваллудининг 65 йиллиги\nЧоп этилган: 26-04-2020, 20:58\nДЕНОВЛИК ДИЛКАШ ДЎСТИМ ДАВРАСИДА\nЧоп этилган: 16-04-2020, 09:24\nҲема Малини таваллуд топган кун\nЧоп этилган: 16-10-2020, 16:13


09:50 / 09.08.2016\nБугун, 9-август куни Россия президент Владимир Путин ва унинг туркиялик ҳамкасби Ражаб Тоййиб Эрдўған, икки мамлакат ўртасидаги муносабатлар хиралашганидан сўнг, биринчи марта учрашишади. Давлат раҳбарларининг мулоқоти Санкт-Петербург шаҳрида бўлиб ўтади. Кун тартибига қўйилган масалалар эса кенг қамровлидир. Унда, туризмдан тортиб, Туркия озиқ-овқат маҳсулотларига қўйилган тақиқ, газ соҳасидаги ҳамкорлик ва турк қурилиш компанияларининг Россиядаги фаолиятлари муҳокама этилади.\nУшбу учрашув, Россиянинг Су-24 бомбардимончи самолёти уриб туширилгач икки мамлакат алоқаларида вужудга келган бўшлиқдан сўнг, биринчи марта ташкил этилаётгани билан эътиборлидир. Бундан аввал, Путин ва Эрдўған расман 2015-йил 16-ноябрида G20 саммити доирасида Антальяда учрашган эди.


Ўзбекистон Республикасида ногиронликни белгилаш осонроқ бўлади\n29 Noyabr 10:51 Ўзбекистон янгиликлари\nногиронлик сиртдан ФАРМОН\nЎзбекистонда Президентнинг қабул қилинган қарорига кўра, ногиронликни ортиқча қоғозбозлик ва бюрократик тўсиқларсиз белгилаш мумкин.\nЭнди ногиронликни уйда, касалхонада ёки сиртдан, аниқ белгилари бўлган шахсларга белгилаш мумкин – ногиронлик муддатсиз, уларнинг иштирокисиз белгиланади.\nЎзбекистонда 1 декабрдан бошлаб ногиронликни белгилаш белгиланган ҳудудга, уйга ёки шахсни даволаётган жойдаги шифохонага бориб кўрилган ҳолда чиқиш мажлисида амалга оширилади. Шунингдек, бу тиббий-ижтимоий эксперт комиссиясида соғлиғи сабабли шахснинг шахсий кўриниши мумкин бўлмаган тақдирда сиртдан имтиҳон ўтказиш йули билан амалга оширилади.\nБундай чора-тадбирлар фуқароларни тиббий-ижтимоий кўрикдан ўтказишни ортиқча қоғозбозлик ва бюрократик тўсиқларсиз ўтказишга хизмат қилади.\nБундан ташқари, декабр ойидан бошлаб ногиронлигининг аниқ белгилари ва анатомик нуқсонлари бўлган шахслар тасдиқланган касалликлар рўйхати асосида клиник ва функционал маълумотларни қўшимча текширувдан ўтказмасдан, ногирон деб топилган тақдирда, уларнинг иштирокисиз муддатсиз белгиланади.\n2022-йил 1-августдан бошлаб дастлаб Тошкент шаҳрида ногиронлиги бўлган шахсларни тиббий-ижтимоий эксперт комиссияларида ҳисобга олиш ва кўрикдан ўтказиш учун янги “Тиббий-ижтимоий экспертиза” электрон ахборот тизими жорий этилмоқда.\nШу билан бирга, фуқароларнинг ногиронлигини белгилаш учун асос бўлган ҳужжатлар (тиббий ё‘риқномалар, касаллик тарихидан кўчирма, амбулатор карталар ва бошқалар) электрон шаклда ахборот тизимига киритилиши таъминланади.\n2023-йил 1-январдан бошлаб ахборот тизими республиканинг қолган барча ҳудудларида ҳам жорий этилади.\nШунингдек, Республика тиббий-ижтимоий экспертиза инспекцияси ҳузуридаги педиатрия тиббий-ижтимоий эксперт комиссиялари ташкил этилиб, уларнинг вазифаларидан бири 18 ёшгача бўлган болаларни ногирон бола деб тан олишдан иборат.\nБундан ташқари, педиатрия тиббий-ижтимоий эксперт комиссияларининг вазифаларига қуйидагилар киради:\n• ногиронлик сабабларини ўрганиш ва 18 ёшгача бўлган болаларнинг соғлиғи ёмонлашишини олдини олиш чораларини ишлаб чиқиш;\n• ногирон болаларни реабилитация қилишнинг индивидуал дастурларини ишлаб чиқиш ва амалга оширишда мониторинг ва мувофиқлаштириш;\n• соҳанинг жорий ва истиқболдаги эҳтиёжларини ҳисобга олган ҳолда кадрларни ўқитиш, тайёрлаш, қайта тайёрлаш ва малакасини оширишнинг илғор усулларини тизимли асосда жорий этишда иштирок этиш.\nЎзбекистон Давлат байроғининг 29 йиллиги нишонланмоқда


2 декабрь, 2020, 07:47\nТеглар:Бунёдкор | Суперлига\nТажрибали мутахассис клубдан кетмоқчи эмас.\nЎзбек футболининг кўзга кўринган намояндаларидан бири – Шуҳрат Мақсудовни кўпчилик намуна қилиб кўрсатади. Чунки у ўзбек футболига нимадир бера олган. Сўзларимизнинг исботи тариқасида унинг Ўзбекистонда хизмат кўрсатган спорт устаси, 12-Осиё ўйинлари ғолиби ҳамда “Шуҳрат” медали соҳибига айланганини таъкидлашимиз ҳам ўринли. Шу боис доим улар ҳурматда ва эъзоздадир. Куни кеча sports.uz мухбири билан бир қатор муҳим масалалар бўйича мулоқот қилди.\n“Бунёдкор” билан “Насаф”ни “Ҳасан-Ҳусан”дек тасаввур қиламан”\nМақсудов анчадан бери “Бунёдкор”да Вадим Абрамовга яқиндан ёрдам бериб келаётганини барча яхши билади. Лекин ҳали бирор клубда мустақил равишда бошқарганини кўрмадик. Шундай экан, Шуҳрат Мақсудов қачон бош мураббийга айланади?\n- Аввало Ўзбекистон мухлисларига соғлик-саломатлик тилайман, - дея гап бошлади, Мақсудов. - Тезроқ коронавирус касаллиги бартараф этилишини тилаб қоламан. Энди ўзимнинг фаолиятимга келадиган бўлсак, тақдир деган гап бор. Ҳар доим ҳам инсоннинг ўзи хоҳлагани бўлавермайди. Одам ўзи билмаган ҳолда қайсидир мансаб ёки лавозимда ишлаб қолиши мумкин, бу тақдир. Футболчилик фаолиятим давомида 10 йил “Пахтакор”да тўп сурган бўлсам, ўша пайтларда кейинчалик 11 йил йил “Нефтчи” шарафини ҳимоя қиламан, деб ўйламагандим. Кўряпсизми, бу тақдир. Албатта, ўзим ҳам бош мураббий сифатида ишлашни хоҳлайман. Лекин тақдирим қандай бўлишини Аллоҳнинг ҳукмига ташлаб қўйганман. Айни пайтда Вадим Абрамовга ёрдамчи бўлиб ишлаётганимдан хурсандман. Кези келганда айтмоқчиманки, чемпионат тугашига бир тур қолганда совриндор жамоалар маълум бўлди. “Пахтакор”ни қўлга киритган олтин медаллари учун чин кўнглимдан табриклайман. “Насаф” эса бизнинг жамоамизни мағлуб этганидан кейин иккинчи ўрин эгасига айланди. Кумуш медал билан уларни қутлайман ва АГМК жамоасини учинчи ўрин соҳибига айлангани учун ҳам табриклайман. Айниқса, “Насаф” ва унинг мухлисларини чин қалбимдан табрикламоқчиман. “Бунёдкор” билан “Насаф”ни “Ҳасан-Ҳусан”дек тасаввур қиламан. Футболни ҳақиқий ва севган инсонлар буни яхши тушунади. Иккала жамоа академияларидан чиқаётган ёшлар ўз кучига ишониб мусобақада қатнашишяпти. Натижада бу жамоалар совриндорлар қаторидан жой эгаллашяпти. Ўтган йили “Бунёдкор” бронзани қўлга киритган бўлса, бу йил “Насаф” ҳаққоний тарзда кумуш медалини қўлга киритди. Шу ўринда яна бир гапни айтиб ўтишим керакки, бу мен учун ҳам фарз, ҳам қарз ҳисобланади: фурсатдан фойдаланиб, “Бунёдкор”нинг ҳар бир футболчилари, ишчи-ходимлари ва мураббийларига миннатдорчилигимни билдириб қоламан. Чунки бу мавсум жуда оғир кечди, ҳамма жамоа учун. Пандемиядан кейин ҳам бошқаларга қараганда айниқса, “Бунёдкор” қийинчиликка тушиб қолди. Шунга қарамасдан, жамоага минг раҳмат, негаки, сўнгги тургача клубимиз совриндорлар орасига киришга ҳаракат қилди. Шахсан ўзим “Бунёдкор”ни совриндорлар қаторидан жой олгандек ҳис қиламан. Жамоа аъзоларини маош олишлари чўзилиб кетган. Аммо ҳомийларимизга ишонамиз. Албатта, вазият ўзгаради.\n“Бунёдкор” раҳбариятида ишлаш борасида номзодим бор”\nЯна бир асосий масала борки, бундан четлаб ўта олмаймиз. Сўнгги пайтларда айнан Шуҳрат Мақсудовни “Бунёдкор” раҳбариятида иш бошлаши мумкинлиги ҳақида эшитаётгандик. Бу аслида қанчалик тўғри?\n- Менинг “Бунёдкор” раҳбариятига номзодим борлиги ҳақида тўғри эшитган экансиз. Аммо ҳали бу жараён охиригача етиб боргани йўқ. Ҳозирча ушбу масала очиқ турибди. Ҳали бир тўхтамга келинмаган. Мени номзодим бор, ўзим ҳам розилик берганман. Боя айтганимдек, ҳозирча бу иш охирига етгани йўқ, - деди Мақсудов.\n“Клубдан кетиш ниятим йўқ”\nУмуман олганда, унинг кейинги режалари қандай? “Бунёдкор”да қолмоқчими ёки омадини бошқа жамоадан излаб кўрмоқчими? Бу ҳақида мураббий аниқ жавоб берди:\n- “Бунёдкор” жамоасидан ҳеч қаерга кетгим келмаяпти. Чунки “Бунёдкор” ўз номи билан “Бунёдкор”. Бундай клубдаги шарт-шароитлар ҳамма жойда ҳам йўқ. Клубнинг академияси жуда яхши. У ердан чиқаётган ёшларни кўрсангиз кўзингиз қувонади. Келажакда терма жамоаларимиз учун номзод футболчиларни қанча кўп етиштириб берсак, бу бизнинг ютуғимизга айланади. Юқорида айтганимдек, барибир “Бунёдкор”дан кетиш ниятим йўқ.\n“Бунёдкор” футболчилари билан фахрланаман”\nШу билан бирга ундан жорий чемпионатда сюрприз кўрсатган жамоа қайси дея сўраганимизда, ўзига хос жавоб қайтарди:\n- Бу мавсумда сюрприз кўрсатган жамоа сифатида фақат “Бунёдкор”ни айта оламан. Анча-мунча жамоа бундай шароитда салбий натижалар туфайли охирги ўринларга тушиб қолган бўларди. Буни айнан “Бунёдкор”да ишлаётганим учун айтмаяпман. Фақат, барча вазиятни кўриб, билиб турганим учун гапиряпман. Футболчиларга тасанно. Улар мураббийларнинг ҳурматини қилиб, жон куйдириб тўп суришди. Мен ушбу ўйинчиларимиз билан фахрланаман. Деярли барча ўйинчилар академиямиздан етишиб чиққан. Ўз вақтида менинг қўл остимда ёшлар жамоаси билан чемпион бўлгандик. Ўша таркибдан кўплаб футболчилар асосий жамоада муносиб тўп суришяпти ва яхши натижалар кўрсатишяпти.\n“Ҳакамларга берганларга ҳам тегишли қарорлар чиқишини истайман”\nШунингдек, ЎФА томонидан ҳакамларнинг ўйинларни нохолис бошқарганлиги аниқланиб, уч нафарига жазо тайинлангани юзасидан кўплаб фикр ва мулоҳазалар билдириляпти. Бу масала бўйича Мақсудов қуйидагиларни айтди:\n- Биласизми, бунга жавоб бера олмайман. Ҳакамлар мавзусида уларни устида турадиган назоратчилари, комиссиялари бор. Ҳаммаси кўриб, адолатли қарор чиқаришяпти деб ўйлайман. Фақат шуни айтишим мумкинки, ҳакамлар олгани учун жазоланди, лекин бошқалар бермаса олмайди. Шу боис берган инсонларга ҳам тегишли қарорлар чиқса тўғри бўларди, деб ўйлайман.


Петербургда Ўзбекистон фуқароси ЙТҲга учради, машина тиклаб бўлмас ҳолатга келган\n14:35 / 11.10.2017\nПетербургда Volkswagen Polo ҳайдовчиси Смольная соҳилбўйидаги реклама устунига бориб урилди. Бу ҳақда "ВК"даги "ДТП ва ЧП Петербург" гуруҳида гувоҳлар хабар беришди. Тиклаб бўлмас ҳолатга келган машинанинг ҳайдовчиси воқеа жойидан яширинган. Бироқ, ўткинчилар салонда Ўзбекистон фуқароси номига расмийлаштирилган ҳужжатларни топишди.\n"У такси ҳайдовчиси. Турмуш ўртоғим билан мени бир марта манзилга олиб борганди. Ўшанда у шунчаки ҳаракатланмади, балки учиб кетганди. Шунинг учун бу бизнинг сўнгги сафаримиз бўлиб туюлган", - дея ёзган Кристина исмли фойдаланувчи.\n"Шундай ЙТҲдан сўнг у қочиб кетганига ишонмайман. Суратларга кўра, афтидан, уни қутқарувчилар йўловчи эшигидан чиқариб олишган", - дея таъкидлайди Тигран.


— Бундан 12 йил илгари хотини оламдан ўтган инсонга турмушга чиқдим. Гарчи эримнинг менгача бир неча бор оиласи бузилган бўлса-да, бир-биримизни тушуниб яшаб келаётгандик. Батафсил... Янги шарх қўшиш «ҲАҚИҚАТНИ АЙТОЛМАЙ, ИЗТИРОБДАМАН...»\nТурмуш қурганимга ўн беш йилдан ошди. Ота-онамнинг хоҳишига кўра, аммамга келин бўлганман. Уч нафар фарзандим бор. Батафсил... Янги шарх қўшиш «БОШПАНАСИЗ ҚОЛИБ КЕТМАСАЙДИК...» — Оила қурганимизга етти йил бўлди. Турмуш ўртоғим билан совчилар орқали танишганмиз. Мени қайнонамнинг онасининг уйига келин қилишган. Батафсил... Янги шарх қўшиш «ЭРИМ МЕНДАН ОЛИСДА…»\nЭру хотин – қўш қанот. Улар ҳамдам, ҳамжиҳат, ёнма-ён бўлгандагина оилавий ҳаётни тўкис деб баҳолаш мумкин. Батафсил... Янги шарх қўшиш ОИЛАСИНИ ТАРК ЭТАЁТГАН ОТАЛАР\nОила қўрғон бўлса, унинг устуни эркак. Аёл зоти ва фарзандлар шу устунга суянади. Суянчиқсиз эса яшамоқ қийин. Батафсил... Янги шарх қўшиш «ОВСИНИМ ТУФАЙЛИ ҚАЙНОНАМ МЕНДАН СОВИДИ»\n— Бир йигитга кўнгил қўйгандим. Маълум муддат учрашиб юрганимиздан сўнг у онасининг қистови билан бошқа қизга уйланаётганлигини айтди. Батафсил... Янги шарх қўшиш «СЕВГАНИМ БОШҚАГА УЙЛАНАЯПТИ...»\n— Уч аммам бор. Уларни яхши кўраман. «Онамдан қолган ёдгорларим» деб дадам ҳам жигарларини жуда ардоқлайди. Батафсил... Янги шарх қўшиш Бошқа мақолала...\n«КЕТАЙ ДЕСАМ, ЙЎЛИМ ОЛИС…»\nБОЛАЛИКДАН ЧИҚМАГАН КАТТА КИШИЛАР\n«ХАТО БИЛАН БОШЛАНГАН ТУРМУШИМ ТИНЧМАС»\n«ЭРИМ ФАРЗАНДЛИ БЎЛИШИМИЗНИ ИСТАМАЯПТИ...»


ЎзА - Қарағандада кўп болали оилалар имтиёзлар берилишини сўрамоқда\nҚарағандада кўп болали оилалар имтиёзлар берилишини сўрамоқда\n11 февраль куни қозоғистонлик кўп болали юзлаб оилалар Қарағанда вилояти расмийлари томонидан уюштирилган учрашувга келди.\nАйримлар учрашувга фарзандлари билан келишар экан, вазият худди Олмаота ва Остонада бўлаётган митинглар даражасига етмасдан маҳаллий ҳукумат кўп болали оилаларни таклиф қилиб тўғри иш қилганини таъкидлашди. Учрашув жойи шаҳар марказидан узоқроқ – “Дўстлик уйи“ биносида бўлиб ўтди. Нафақат кўп болали оналар, балки кўп болали оталар ҳам савол беришди.\n– Агар болалар ҳалок бўлиши билан боғлиқ ҳодиса юз бермаганида эди, бу муаммо юзага чиқмаган бўларди. Кўп болали оилаларда муаммолар ҳамиша бўлиб келган. Нима учун кўп болали оналар кечроқ пенсияга чиқиши керак? Уларнинг она деган мутахассислиги ва иш бор. Саволлар кўп! Шуларга эътибор қаратиш керак, – деди кўп болали ота Михаил Захаров, ҳукумат расмийларига мурожаат қилар экан.\nМанзилли ижтимоий ёрдам кўрсатилаётганида стипендия ва ногиронлик бўйича нафақалар ҳисобга олиниши керак эмаслиги юзасидан таклифлар келиб тушди. Кўп болали оилалар коммунал хизматларга имтиёзлар берилишини, кўмир сотиб олишдаги харажатларнинг бир қисмини қоплашни, болалари учун спорт секциялари ва кружокларни бепул қилишларини сўрашди. Шунингдек, олий таълим олаётган фарзандлари учун тўловларда имконият яратилиши, кўп болали оилаларга нафақалар оширилиши ва бола уч ёшга тўлгунича, яъни болалар боғчасига чиққунга қадар нафақа тўланиши кераклиги юзасидан таклифлар берилди.\nБундан ташқари, бола 18 ёшга тўлганида нима учун “кўп болали оила” мақоми бекор қилинишига эътирозлар билдирилди. Аёллар бу мақомни 21 ёшгача узайтиришларини сўрашди. Иштирокчиларнинг кўпчилиги кўп болали оилалар турар-жой биносига эга бўлишлари учун имконият яратилиши ҳақида гапиришди.\n– Кўпчилик ўз уйида яшашни истайди, чунки ўз уйингда томорқа бўлади, бизни боқадиган қорамол сақлаш имкони бўлади. Кўп қаватли биноларда кўп болали оилаларнинг яшаши қийинроқ. Кўпчилик кўмир сотиб олишга мажбур. Мен, кўмир сотиб олаётганимизда бизга маблағнинг маълум қисми қопланишини сўрардим. Биз сотиб олинган кўмир учун берилган чекларни тақдим қилишга тайёрмиз, – деди Қарағандада бўлиб ўтган учрашувда кўп болали оналардан бири.\nРасмий маълумотларга қараганда, Қарағанда вилоятида кўп болали 9 372 та оила қайд қилинган.


Мактабга бормаётган болалар - Страница 8 - uForum.uz\n08.09.2008 17:21 #71\n+ 9 39/25\nУ кўчани боласи, дайди бўлиб бўлган, лекин бундада беш баттар бўлиб кетаётганига ана шу ўкитувчини хам озмунча хиссаси борлиги кўрсатиляпти.\nМен худди шу нарсани инкор килиш учун узундан узок пост ёзяпман.\nБолани бунданда 10 баттар бўлиб кетишига хисса кўшяпман денг\nМеню пользователя Utkirbek\nНайти ещё сообщения от Utkirbek\n09.09.2008 10:47 #72\nМагазин оргтехники "Атлант"\nСообщение от Komil Eriev\nКўча-кўйда, айниқса бозорларда мактаб ёшидаги болалардан талайгинасини учратиш мумкин. Булар дарс вақтида - 1,2 соат дарс қолдираётган ўқувчилар эмас, балки ҳафталаб, ойлаб мактаб юзини кўрмаётган ўқувчилардир. Биргина мисол тариқасида шуни айтиб ўтишим керакки, Тошкент шаҳар Миробод тумани Вояга етмаганлар ишлари бўйича комиссия рўйхатида ҳар куни 30 дан зиёд бола рўйхатга олинишига гувоҳ бўлганман...\nБу ўқувчиларни ким назорат қилади, уларнинг мактабга бормаслигига сабаблар нималардан иборат? ОТА-ОНАлар, ўқитувчилар, мактаб директорлари, Туман халқ таълими мудирлари???\nБу нарсага биринчи навбатда мактабнинг узи айбдр деб хисоблайман. Агар мактабда болаларга кизикарли булган дарслар олиб борилса бола албатта мактабга келади. Мактабга бормаслиги уша дарсларнинг кизикарсизлиги учун булади.\nМеню пользователя Fayzilla Yusupov\nНайти ещё сообщения от Fayzilla Yusupov\n09.09.2008 11:12 #73\nМени постим кимга таъсир килиб нечта бандит пайдо булибди? Кимни 10 баттар булишга чакирибман? Укитувчини ёнини олиш болани бунданда 10 баттар булишига хисса кушишми???\nЭнди кимнингдир боласи мактабга бормаса форумда укитувчиларни ёнини олганим учун бечора укитувчилар билан бирга мен хам айбдор буламан шекилли. Нега айбни факат бировлардан излаймиз? Масалан дарс пайтида кучада уйнаб юрган болани курдик. Нега уни мажбурлаб мактабига олиб бормаганимиз учун узимизни айбламаймиз? Жавоб тайин. Биз бу нарсага мажбур эмассиз тугрими? Нега шу нарсани куриб туриб куз юмамиз? Орамизда биронтамиз дарсга кирмай бозорда ёки нет кафеда юрган болаларни куриб мактабга олиб борганмизми??? Албатта йук (ИМХО). Бизга зарил кептими. Укитувчиси булмасак, ота-онаси булмасак. Энг асосийси бизга хеч ким ойлик туламаса. Бош огриги кимга керак тугрими? Ундан кура осонгини укитувчини айбдор килиб куя колганимиз яхши эмасми. Ота-онасини айбламаймиз. Чунки улар кундузи ИШДА. Кундузи боласини назорат килишга вакти йук. Боласини факатгина кечкурун куради. Мабодо кундузи нима килдинг деб сурашга вакт топса албатта "Мактабда эдим" деган жавобни олади. шу билан ота-онани вазифаси тугадими?\nБу топикда гап мактабга бормаётган болалар хакида. Укитувчини касбий махорати билан мактабга бормаган бола орасида канака богликлик бор?\n09.09.2008 11:24 #74\nКелинг, теран фикр юритайлик... Ишини эплолмаган мутахассисни қандай қилиб ҳурмат қилиш мумкин? Агар уларниям ҳурмат қилсак, ҳақиқий мутахассиларга нисбатан шапалоқмасми бу? ИМХО, Одам ҳар қандай касбда ҳам эпласа ишлаши керак, эпламаса -йўқ! Ҳаракатланиш қоидасини яхши билмайдиган ҳайдовчига - одам тўла автобусни, чаласавод жарроҳга - мураккаб операцияни, ишини эпламайдиган муаллимга - келажак авлодни ўқитишни топшириб қўйиш унчалик ҳам тўғри эмас.\nХуп теран фикр юритамиз (сизчалик теран фикрлай олмасам хам уриниб кураман).\nТарбияни эплолмаган ота-онани кандай хурмат килсак ишни эплолмаган укитувчиниям худди шундай хурмат килаверамиз. (менинг гапим факат укитувчиларга тегишли. хайдовчи, жаррохларга эмас). Лекин болани мактабга бормай кучада уйнаб юриши укитувчини ишини эплолмаслигини билдирадиган параметр эмас.\nФақат ёзишни, юзгача санашни, газета ўқишни ўргатган билан жамият тараққий этмайди. Қолаверса, ўсиб келаётган авлод олдидаги бурч ва масъулият деган тушунчалар ҳам бор ;-).\nХамма олимлар хам аввал санаш билан ёзишни урганишган. Харф урганмай туриб бирон бир илмий иш килишнинг иложи йук. Усиб келаётган авлод олдидаги бурч хаммамизда бор.\n09.09.2008 12:39 #75\n+ 2,559 2,641/911\nЛекин болани мактабга бормай кучада уйнаб юриши укитувчини ишини эплолмаслигини билдирадиган параметр эмас.\nМактаб даврида каттиккул булмаган, дарсни бушгина утадиган, беозор укитувчиларнинг дарсидан кочганмиз... Аммо, уша куннинг узидаги каттикул ёки дарсни кизикарли утадиган бошка укитувчининг дарсида 100% утирардик. Буни кандай изохлайсиз?\nБир синфдошимиз 3 ой давомида дарсларга катнамади. Аммо, хафтада икки бор утадиган физика дарси бундан мустасно эди. Синфдошимиз физика укитувчимиздан курркканиданми ё дарсга киззиканиданми хуллас, шу дарсга каёкдан булса хам етиб келиб утирарди. Фарзандининг дарсларга катнамай куйганидан вокиф булган ота-онаси айнан физика дарси бошланишидан олдин мактабда пойлаб, фарзандини ушлаб олган эди.\nБошка бир мисол: синфимизда нихоятда паст бахоларга укиган укувчининг бошка мактабга утгач вилоят олимпидаларигача чика олганини кандай изохлайсиз? Бу ерда унинг ота-онаси узгармади. Шунчаки мактаби алмашди, холос.\nФикримча, укувчининг дарсга кирмаслиги ва мактабга бормаслигига бош сабаб - укитувчининг касбий махорати билан боглик. Жуда хам боглик!!! Бошка параметрлар хам йук эмас, аммо улар куп холларда иккинчи даражали хисобланади.\n09.09.2008 12:58 #76\nЭнди кимнингдир боласи мактабга бормаса форумда укитувчиларни ёнини олганим учун бечора укитувчилар билан бирга мен хам айбдор буламан шекилли. Нега айбни факат бировлардан излаймиз? Масалан дарс пайтида кучада уйнаб юрган болани курдик. Нега уни мажбурлаб мактабига олиб бормаганимиз учун узимизни айбламаймиз?\nNima uchun tushunishni xoxlamayapsiz? Bu yerda hamma o'qituvchilar haqida gap ketmayaptiku. Siz o'qituvchi nomini bulg'ayotganlarni yonini olyapsiz. Buning uchun kerak bo'lsa siz ham aybdor bo'lishingiz mumkin.\nAgar shunday davom etaversa, o'zimizni ayblaydigan vaqt ham keladi.\nИШДА. Кундузи боласини назорат килишга вакти йук. Боласини факатгина кечкурун куради. Мабодо кундузи нима килдинг деб сурашга вакт топса албатта "Мактабда эдим" деган жавобни олади. шу билан ота-онани вазифаси тугадими?\nHuddi sizning misolingizdagi ota-onalar ham yo'q emas, buni oldingi postlarda ham aytib o'tilibdi. Bir postda aytilgan ekan, maktab o'quvchinig ikkinchi uyi deb, demak ustoz o'quvchining ikkinchi ota-onasi. Maktab vaqtida o'quvchiga ota-ona emas, ustoz, ya'ni ikkinchi ota-ona javobgarmasmi?\nBog'liklik shundaki, o'qituvchining kasbiy mahorati sustligi bois, o'quvchining maktabiga bormaganligiga birgina sababdir.\nТарбияни эплолмаган ота-онани кандай хурмат килсак ишни эплолмаган укитувчиниям худди шундай хурмат килаверамиз. (менинг гапим факат укитувчиларга тегишли. хайдовчи, жаррохларга эмас).\nKim aytdi sizga tarbiyani eplolmagan ota-onani hurmat qilamiz deb? Siz hurmat qilishingiz mumkin, lekin hamma emas. (Yoki "e padaringa la'nat" degan jumla hurmat ma'nosidami?)\nПоследний раз редактировалось Utkirbek; 09.09.2008 в 13:01.\n09.09.2008 14:01 #77\n1) Агар беозор укитувчининг хам дарсидан 100% кочган булсангизлар сиз хаксиз. Лекин каттуккуллик укитувчининг касбий махорати хисобланмайди. Факат сиз ёки синфдошларингиз дарсиданг кочганингиз билан укитувчи ёмон булиб колмайди. Айбни укитувчидан ахтаришимиз учун унинг дарсига ХЕЧ КИМ кирмаган булиши керак. Факат битта синф эмас БУТУН МАКТАБ.\nБиринчидан мен сизнинг хамма гапингизга изох беришим шарт эмас. Иккинчидан мен укувчининг узлаштириши хакида хеч нарса гапирмадим. Факат болаларнинг мактабга келмаслигига укитувчи айбдор эмас дедим. Ва яна бир марта кайтараман. Укитувчи болани мактабга олиб келишга масъул эмас.\nМасалан отаси болани мактабга жунатмай бозорга чикарди, ёки болага керакли маблагни топиб беролмагани учун бола бозорга бориб пул топишга мажбур булди дейлик. Бу хам иккинчи сабабми? Махоратли укитувчи уз ёнидан пул бериши керакми бундай холларда?\nАгар уша бола мактабга етиб бормаган булса укитувчи бечора канакасига жавобгар булсин? Йук укувчига канака килиб таълим бериш мумкин? Укувчи мактабда йук. Ярим йулда каёккадир кетиб колган. Улганми колганми худо билади. Ишкилиб мактабга келмаган. Буни жавобгарлигини кандай килиб укитувчига куямиз? Топик "Мактабдан кочган болалар" эмас "Мактабга бормаётган болалар" деб аталади.\nУкитувчи мактабга келган болаларга таълим-тарбия беради. Келмаганларининг оркасидан кувиб юролмаса у ёмон укитувчи булиб колмайди. Агар биронта укувчиси унинг дарсидан безиб дарсга келмай куйса нега энди айбни биринчи булиб укитувчидан кидиришимиз керак? Ахир битта укувчи келмагани билан бошкалари дасрда утиришибди-ку. Ёки дарсга келмаган укувчи, аклли колган укувчилар ахмоклиги учун уша ишини эплолмайдиган укитувчини дарсида утиришибдими? Демак дасрдан кочган укувчи хак, ушанга ухшаган укувчилардан мингтасига устозлик килган укитувчи айбдор буларканда. Мен хам укувчи булганман, дарсдан кочганман.Химия фанини ёмон курганим учун кочардим. Бунинг учун укитувчим айбдор булиши керакми? Колган синфдошларим дарсга катнашишган-ку. Нега энди ахмоклик килиб дарсдан кочган мени эмас укитувчини айблашимиз керак?\n09.09.2008 14:03 #78\nМенимча темани ёпиш керак.\n09.09.2008 15:00 #79\n+ 760 363/178\nУша укитувчингизни урнида булганимда 1 бахо куярдим. Хатомни тугрилаганим учун эмас дарсда укитувчини обрусини туширганингиз учун. Хатони дарсдан кейин хам узига айтса буладику.\nO'qituvchining obro'si o'quvchi xatosini to'g'irlagani uchun emas, buni tan olmasdan o'sha bolaga 2 baho qo'ygani uchun to'kilgan.\nO'quvchi sifatida shuni aytamanki, o'quvchilar xatosini tan ola bilgan o'qituvchilarini yaxshi ko'rishadi, hurmat qilishadi. O'qituvchiyam odam, uniyam xato qilishga haqqi bor. Buni tan ogan o'qituvchinigina obro'si bo'ladi!\nУстига-устак, ўкувчини мана шу килиги учун 2 кўйган ўкитувчи, дарсдан кейин айтса хам ёмон кўриб колади.\nМеню пользователя Aziza Abdunabiyeva\nПосетить домашнюю страницу Aziza Abdunabiyeva\nНайти ещё сообщения от Aziza Abdunabiyeva\n09.09.2008 15:15 #80\nДархакикат мен мактабга сурункасига бормаётган болалар хакида эмас, дарсларни колдирадиган, дарслардан кочадиган болалар хакида гапирган эдим. Бундай холда,уз фикримда катъий коламан яъни бунга укитувчининг касбий махорати жуда хам боглик.\nАммо, сиз эътироф этаётган сурункасига мактабга бормаётган болалар учун айтганингиздек, айбни укитувчининг касбий махоратидан изламаслик керак. Сизни тугри тушундим деб уйлайман.


Имом Абу Ҳанифа раҳимаҳуллоҳ (3-қисм)\n* Имом Абу Ҳанифанинг фазилатлари:\n* Тавба сураси, 100-оят:\n“Муҳожир ва ансорларнинг биринчи пешқадамлари ва уларга чиройли амаллар билан эргашган зотлар – Аллоҳ улардан рози бўлди ва улар ҳам Ундан рози бўлдилар. Яна (Аллоҳ) улар учун остидан дарёлар оқиб турадиган , улар абадий қоладиган жаннатларни тайёрлаб қўйди. Мана шу буюк саодатдир!”.\nУшбу ояти каримада Меҳрибон Раббимиз саҳобаи киромларни ва уларга эзгу амаллар билан эргашиб борадиган зотларни мақтади.\nСаҳобаи киромларга илму амалда мукаммал тарзда эргашган зотлар Ислом уммати уларнинг ҳақиқатпарвар уламолар эканликларига иттифоқ қилган буюк алломалардир. Имом Абу Ҳанифа раҳматуллоҳи алайҳи ана шу зотлар жумласидандирлар.\n* Муҳаммад сураси, 38-оят:\n“Мана, сизлар шундай кишилардирсизки, Аллоҳ йўлида инфоқ-эҳсон қилиш учун даъват қилинурсизлар. Бас, (аниқки) сизларнинг орангизда бахиллик қиладиган кимсалар ҳам бордир. Ким бахиллик қилса, бас, албатта у фақат ўз зиёнига бахиллик қилур. (Чунки у ажр-савобдан маҳрум бўлур). Аллоҳ (сизларнинг хайр-эҳсонларингиздан) бой-беҳожат, сизлар эса (У Зотнинг ажру савобига) фақир-муҳтождирсизлар. Агар сизлар (Аллоҳга итоат этишдан) юз ўгириб кетсангизлар, У Зот (ўрнингизга) сизлардан бошқа бир қавмни алмаштириб қўюр, сўнгра улар сизларга ўхшаган бўлмаслар, (балки Аллоҳга тоат-ибодат қилурлар)!“.\nБу оятда Аллоҳ таоло Ислом динини қабул қилганидан кейин дунё имтиҳонларига сабр қилолмасдан, дин йўлида собитқадам туролмасдан, куфру залолатга қайтиб кетиб қоладиганларни огоҳ этиб, Аллоҳ Ўзи уларнинг ўрнига ҳақиқий мўминларни пайдо қилиб қўйишини башорат берди.\nДарҳақиқат Расулуллоҳ соллаллоҳу алайҳи ва саллам вафотларидан сўнг бир қанча араб қабилалари Ислом динидан чиқиб кетиб қолдилар. Уларни Исломга қайтариш учун Абу Бакр Сиддиқ ва улуғ саҳобалар жуда ҳам улкан ихлос ва шижоат ила жиҳод қилдилар. Анча вақт давом этган урушларда минглаб араблар муртад ҳолида ўлиб кетди. Аллоҳ таоло эса уларнинг ўрнига қанча-қанча халқларни, миллион-миллион инсонларни мусулмон қилиб қўйди ва уларнинг зурриётларидан буюк алломаларни чиқарди. Ана шу зотларнинг энг улуғлари имом аъзам Абу Ҳанифа дохил тўрт мазҳаб имомлари ва буюк муҳаддис уламолар бўлдилар. Раҳмону Раҳим бўлган Зот барчаларини Ўз раҳматига олган бўлсин, бизларга ҳам Ўзининг фазлу марҳаматларидан насиби рўзи айласин.\n* Жумъа сураси 1-4 оятлар:\n“1. Осмонлардаги ва Ердаги бор нарса (Ёлғиз) Подшоҳ, (барча айб-нуқсондан) пок, қудрат ва ҳикмат соҳиби бўлмиш Аллоҳга тасбеҳ айтур. 2. У (Аллоҳ) омийлар (яъни аҳли китоб бўлмаган илмсиз кишилар) орасига ўзларида бўлган, уларга (Қуръон) оятларини тиловат қиладиган, уларни (ширк ва жаҳолатдан) поклайдиган ҳамда уларга Китоб — Қуръон ва ҳикмат — ҳадисни ўргатадиган бир пайғамбарни (яъни Муҳаммад алайҳис-саломни) юборган Зотдир. Шак-шубҳасиз улар (ўзларига пайғамбар келишдан) илгари очиқ залолатда эдилар. 3. (Аллоҳ бу пайғамбарни) яна улардан бошқаларга — уларга ета олмаган (энди дунёга келадиган инсонларга ҳам юборгандир). У Азиз ва Ҳаким – қудрат ва ҳикмат соҳиби бўлган Зотдир. 4. Бу Аллоҳнинг фазлу марҳамати бўлиб, Ўзи хоҳлаган кишиларга берур. Аллоҳ улуғ фазлу марҳамат соҳибидир”.\n(Жумъа сураси, 1-4 оятлар).\nИмом Бухорий, имом Муслим, имом Аҳмад ва бошқа муҳаддис алломалар ривоят қилишган ҳадиси шарифда келади:\nАбу Ҳурайра розияллоҳу анҳу айтдилар:\nБир куни Расулуллоҳ соллаллоҳу алайҳи ва саллам ҳузурларида ўтирган эдик, шунда у зотга (Аллоҳ ҳузуридан) Жумъа сураси нозил бўлди. Суранинг учинчи оятида Аллоҳ хабар берди:\n“(Аллоҳ бу пайғамбарни) яна улардан бошқаларга — уларга ета олмаган (энди дунёга келадиган инсонларга ҳам юборгандир)“.\nШунда мен сўрадим: улар кимлар эй Расулуллоҳ?\nАбу Ҳурайра ушбу саволни уч марта сўрагунларига қадар Расулуллоҳ соллаллоҳу алайҳи ва саллам жавоб бермадилар.\nЎша ерда Салмон Ал-Форисий розияллоҳу анҳу ҳам ўтирган эдилар.\nКейин Расулуллоҳ соллаллоҳу алайҳи ва саллам муборак қўлларини Салмонга қўйиб айтдилар:\n“Агар иймон Сурайё (юлдузи)да бўлган тақдирда ҳам, қасамки, мана булардан чиқадиган мардлар унга албатта етиб борадилар!”.\nРасулуллоҳ солллаллоҳу алайҳ ва саллам ушбу илоҳий хушхабар билан форс диёридаги халқлардан, Ислом динини қабул қиладиганлар ичидан иймону ислом илмларини чуқур ўрганадиган буюк алломалар чиқишини мана шундай башорат бергандилар.\nАна шундай улуғ зотларнинг пешқадамлари сифатида имом Абу Ҳанифа, имом Бухорий, имом Муслим, имом Абу Довуд, имом Термизий, имом Насоий, имом Ибн Можаҳ ва бошқа бир қанча улуғ алломаларни бир қанча уламолар “бу зотлар Расулуллоҳ соллаллоҳу алайҳи ва саллам юқоридаги ояти кариманинг тафсирида башорат берган зотлардир”, деб айтганлар.